נושא המונורכיזם אף משמש כבדיחה בסרט "ג'וג'ו ראביט" משנת 2019, שבו קפטן דירץ מהגסטפו אומר לג'וג'ו: "ייתכן שאתה וחבריך שמעתם שמועה שלהיטלר יש רק ביצה אחת. אלו שטויות. יש לו ארבע".
קרגוייבץ
Leviathan
לוויתן (באנגלית: Leviathan; מוכרת גם בשם הקיצור: APT40) היא קבוצת תקיפה סינית המבצעת פעולות סייבר התקפיות נגד ארצות הברית, קנדה וגורמים מערביים.
פעילותם ומיקומם של חברי הקבוצה הוא בעיר הדרומית האיקואו, מחוז האינאן.
התקפותיה של הקבוצה מתמקדות נגד אתרים ממשלתיים ואוניברסיטאות המבצעות מחקרים בתחום הרפואה, רובוטיקה ומחקר ימי ונגד חברות מתחרות של ארגונים סינים.
מלבד השם הרשמי, חברות אבטחת מידע נתנו לקבוצה שמות נוספים כגון: GreenCrash, Gadolinium, Bronze Mohawk, Feverdream, Kryptonite Panda.
היסטוריה.
על פי מחקר שנעשה על ידי חברת FireEye, קבוצת התקיפה פועלת משנת 2013 ופועלת בחסות ממשלת סין.
מטרתה העיקרית של הקבוצה איסוף מידע אשר באמצעותו יפתחו הסינים את יכולותיהם בתחום האזרחי והצבאי.
בחודש יוני 2021, האשימה ממשלת בריטניה את סין בכך שהיא עומדת מאחורי פעולות סייבר התקפיות שנעשו על ידי הקבוצה וביניהן פריצת שרתי Exchange.
בחודש יולי 2021, משרד המשפטים האמריקאי הגיש כתב אישום נגד ארבעה אזרחים סינים בכך שהיו חלק מקבוצת תקיפה שפרצה לגופים ממשלתיים ואוניברסיטאות בארצות הברית.
פיליס ניקולסון
פיליס ניקולסון (באנגלית: Phyllis Nicolson; 21 בספטמבר 1917 – 6 באוקטובר 1968) הייתה פיזיקאית ומתמטיקאית בריטית שנודעה בזכות פיתוח שיטת קראנק-ניקולסון לפתרון משוואות דיפרנציאליות חלקיות, בשיתוף עם ג'ון קראנק. ניקולסון היא אחת מהנשים הראשונות שעסקו באנליזה נומרית.
ראשית חייה והשכלה.
ניקולסון נולדה בשם פיליס לוקט (Lockett) בעיירה מקלספילד והתחנכה בבית הספר סטוקפורט לבנות.
את דרכה האקדמית החלה בלימודי תואר ראשון בפיזיקה באוניברסיטת מנצ'סטר, אותו השלימה בשנת 1938. את לימודיה לתואר שני השלימה כשנה לאחר מכן, ואת התואר השלישי סיימה בשנת 1946. נושא עבודת הדוקטורט שלה היה "שלוש בעיות בפיזיקה תאורטית", כאשר הבעיה הראשונה דנה בקרינה קוסמית, כחלק ממחקר אותו ביצעה בהנחיית הפיזיקאי ההונגרי לאיוש יאנושי (בנו המאומץ של הפילוסוף ג'רג' לוקאץ').
מלחמת העולם השנייה ולאחריה.
עבודת הדוקטורט של ניקולסון הייתה אמורה להסתיים בשנת 1941, אולם הופרעה בשל גיוסה של ניקולסון לקבוצת המחקר של דאגלס הרטרי באוניברסיטת מנצ'סטר, שם עבדה בשנים 1940–1945, רוב משך מלחמת העולם השנייה. בתקופה זו ניקולסון התמקצעה באנליזה נומרית והייתה למשתמשת מיומנת באנלייזר דיפרנציאלי () שעיצב הרטרי.
ניקולסון וחבריה לקבוצת המחקר עסקו בפתרון בעיות הקשורות בהגנה אווירית ובפיתוח עבור משרד האספקה. מחקריה בנושא התנהגות טרנזיינטית במגנטרון של אנודה יחידה ובמוליכות חום, נכנסו לעבודת הדוקטורט שלה בתור הבעיה השנייה והשלישית.
מחקרה של ניקולסון במוליכות חום התקשר לפתרונות משוואת החום, ויחד עם עם עמיתה ג'ון קראנק חקרה ניקולסון את יציבותן הנומרית של שיטות פתרון אחדות. האלגוריתם אותו פיתחו ושנקרא כיום על שמם, שיטת קראנק-ניקולסון, צמח מעבודתם זו ופורסם בשנת 1947.
שיטה זו משמשת כיום גם לפתרון נומרי של משוואת שרדינגר התלויה בזמן, שהיא בעלת מבנה מתמטי דומה למשוואת החום (בהבדלים מסוימים).
לאחר הגשת עבודת הדוקטורט שלה, הייתה ניקולסון עמיתת מחקר על שם טאקר-פרייס בגירטון קולג' בקיימברידג', זאת עד לשנת 1949. בתקופה זו עבדה במעבדת קוונדיש. ישנו תיעוד מועט בלבד על אודות קורותיה המקצועיים בתקופה שלאחר מכן.
חיים אישיים.
בשנת 1942 נישאה לפיזיקאי מלקולם ניקולסון. לשניים נולדו שני בנים, דונלד מקלאוד (נולד ב-1947 בקיימברידג') ורודריק איאן (נולד ב-1950 בלידס). המשפחה עקרה ללידס עקב מינוי של מלקולם למרצה באוניברסיטת לידס, סמוך ללידת בנם השני.
בדצמבר 1951 נהרג מלקולם בתאונת רכבת, והוא בן 33 בלבד. פיליס, שהתאלמנה בטרם עת, קיבלה את משרת המרצה שלו באוניברסיטת לידס. בשנת 1955 נישאה ניקולסון בשנית, לפיזיקאי מלקולם מק'קייג, שהיה אב לאיאן בן ה-9 מנישואים קודמים. בשנת 1957 נולד בנם המשותף אנדרו מלקולם. שלושת בניה של ניקולסון היו בבגרותם לדוקטורים במתמטיקה, בפסיכולוגיה ובגאולוגיה.
בשנת 1968 נפטרה ניקולסון מסרטן השד בעיר שפילד, והיא בת 51 בלבד.
סנטיאגו סימון
סנטיאגו סימון (בספרדית: Santiago Simón; נולד ב-13 ביוני 2002 בחוסה ס. פאס שבארגנטינה) הוא כדורגלן ארגנטינאי המשחק בעמדת קשר הכנף בקבוצת ריבר פלייט מליגת העל הארגנטינאית.
קריירת מועדונים.
סימון החל לשחק באקדמיה של קופרטיבה טורטוגיטאס בגיל ארבע. בשנת 2013 הצטרף למחלקת הנוער של ריבר פלייט. ב-21 בנובמבר 2020 ערך את הופעת הבכורה שלו בקבוצה הבוגרת של המועדון, בניצחון 2-0 על באנפילד במסגרת ליגת העל הארגנטינאית לעונת . הוא ערך שתי הופעות ליגה בעונה זו.
ב-23 באפריל 2021 ערך סימון את הופעת הבכורה שלו בגביע ליברטדורס, בתיקו 1-1 נגד פלומיננסה במסגרת שלב הבתים של המפעל לעונת 2021.
Kimsuky
קימסוקי (באנגלית: Kimsuky) היא קבוצת תקיפה צפון קוריאנית המבצעת פעולות סייבר התקפיות נגד דרום קוריאה, אירופה וארצות הברית.
התקפותיה של הקבוצה מתמקדות נגד חברות מסחריות ומוסדות פיננסיים על מנת לרגל, לגנוב כספים ולהעבירם אל צפון קוריאה. הקבוצה פועלת לצד "Ricochet Chollima" שגם היא משוערת כנתמכת על ידי ממשלת קוריאה הצפונית.
מלבד השם הרשמי, חברות אבטחת מידע נתנו לקבוצה שמות נוספים כגון: Velvet Chollima ו-Black Banshee.
היסטוריה.
על פי מחקר שנעשה על ידי הסוכנות האמריקאית לאבטחת מידע וסייבר, קבוצת התקיפה פועלת משנת 2012 ופועלת בחסות ממשלת קוריאה הצפונית.
בשנת 2015, דיווחה דרום קוריאה כי קבוצת התקיפה גנבה נתונים מתחנת הכוח הגרעינית.
בשנת 2019, תקפה הקבוצה את דיפלומטים דרום קוריאנים בדימוס באמצעות התקפות דיוג ממוקד.
בחודש ספטמבר 2020, ניסו חברי הקבוצה לפרוץ ל-11 פקידים במועצת הביטחון של האו"ם.
בחודש מאי 2021, דווח שעקבות של קבוצת התקיפה זוהו במכון לחקר לאנרגיה אטומית של קוריאה הדרומית.
פרסי ARIA
ג'סטין טרנטר
ג'סטין דרו טרנטר (באנגלית: Justin Drew Tranter; נולד ב-16 ביוני 1980) הוא זמר-יוצר ופעיל חברתי אמריקאי. הוא כתב שירים לבריטני ספירס, גוון סטפאני, לינקין פארק, קלי קלרקסון, סלינה גומז, ג'סטין ביבר, DNCE, קשה, Imagine Dragons, פיפת' הרמוני, , אריאנה גרנדה, ליידי גאגא, בי מילר, דמי לובאטו, דואה ליפה ופול אאוט בוי, ולעיתים קרובות כותב יחד עם הזמרת-יוצרת האמריקאית, ג'וליה מייקלס. טרנטר היה הסולן של להקת הרוק האמריקאית, Semi Precious Weapons . הוא חבר במועצת המנהלים של הליגה ההומו-לסבית נגד השמצה.
ראשית חייו.
טרנטר ושלושת אחיו הגדולים גדלו בלייק ציריך , אילינוי. ב-1994–1998, טרנטר למד תיאטרון מוזיקלי באקדמיה לאמניות של שיקגו . בזמן הזה, הוא עבד באירועי צדקה בהכרת נפגעי איידס.
לאחר שסיים ללמוד בבית הספר התיכון, עבר טרנטר לבוסטון בשביל ללמוד במכללת ברקלי למוזיקה. לצד כתיבת שירים, הוא לקח שיעורים במנהל עסקים, כהכנה לקריירה במוזיקה. בהיותו בברקלי, ג'סטין הקים את קרן מלגות לחינוך נוער להט"ב, Musicians with a Mission.
ב-2003 זכה טרנטר בפרס Outmusic על השיר "Blend In", שכתב יחד עם סטפני דלק.
קריירה מוזיקלית.
ב-2004, טרנטר הצטרף להקת הרוק האמריקאית, Semi Precious Weapons . ב-2009–2011, הוא הופיע, כחלק מהלהקה, כמופע חימום במספר הופעות בסיבוב ההופעות The Monster Ball Tour של ליידי גאגא. הלהקה הופיעה, כמופע חימום, במספר הופעות בסיבוב ההופעות Warrior Tour של קשה. עד להתפרקות הלהקה ב-2014, הלהקה הוציאה 3 אלבומי אולפן.
לאחר שעבר לגור בלוס אנג'לס ב-2012, טרנטר הוחתם בחברת התקליטים וורנר צ'אפל מיוזיק , במיוחד בשביל לכתוב שירים לאמנים אחרים. הוא התחיל לשתף פעולה עם אמנים כמו ג'סטין ביבר, סלינה גומז והיילי סטיינפלד, כמו כן עם פיפת' הרמוני ופול אאוט בוי. טרנטר ושותפתו לכתיבה, ג'וליה מייקלס, שיתפו פעולה במספר רב של להיטי בילבורד, בין היתר השירים "Good for You" של סלינה גומז בשיתוף אייסאפ רוקי, ו-"Sorry" של ג'סטין ביבר, שהחזיקו במקום הראשון ברדיו הפופ למשך שלושה שבועות כל אחד. טרנטר ומייקלס גם כתבו יחד את אלבום הסולו השלישי של גוון סטפאני, "This Is What the Truth Feels Like".
בדצמבר 2015, טרנטר נבחר לאחד מ-"20 פורצי הדרך הגדולים של 2015" של רולינג סטון על תרומותיו לכתיבת השירים למצעדי הפופ של 2015.
מאז, כתב טרנטר למוזיקאים רבים, בין היתר לבריטני ספירס ולינקין פארק, וכן סיפק קולות גיבוי לשיר "Tied to You" של The Knocks והיה אחד מהכותבים של השיר "Carry Me" של קייגו בהשתתפות ג'וליה מייקלס, שנמצא באלבום הבכורה של קייגו, "Cloud Nine".
בטקס פרסי הפופ של BMI לשנת 2017, טרנטר נבחר לכותב שירי הפופ של השנה לשנת 2017 ואסף פרסים על כתיבה משותפת של ארבעה מהשירים המובילים של השנה.
ב-2018, השיר "Issues" של ג'וליה מייקלס, שאליו היה שותף בכתיבתו, היה מועמד לפרס גראמי בקטגוריית שיר השנה.
הופעות בטלוויזיה ובקולנוע.
טרנטר הופיע כאורח בתוכנית הטלוויזיה של , הלילה עם צ'לסי.
בדצמבר 2008, הוא הופיע בתוכנית הריאליטי של MTV, "Made" , בה עזר לנערה צעירה להפוך לכוכבת רוק.
ב-2010, טרנטר הופיע בווידאו קליפ של השיר "Telephone" של ליידי גאגא.
ב-2012, הוא הופיע בסרט התיעודי "Jobriath A.D." .
Alone (שיר של איי-טן)